钦定古今图书集成/明伦汇编/闺媛典/第070卷 > 施氏三烈
## 钦定古今图书集成/明伦汇编/闺媛典/第070卷 > 施氏三烈

按《永丰县志》：“施廷翊妻王氏，施廷翔妻周氏，施廷栩
妻吴氏。嘉靖辛酉，广寇搜掠山村，男子皆亡命去，三
妇扶姑裴氏匿岩中，寻被掳，各脱簪珥救姑。贼释其
姑，驱三妇行，俱誓不受辱。至双塘，王抱幼子赴水死，
周、吴亦相继奋跃，贼怒，并刺杀之，塘水尽赤。万历间，
诏建‘三节坊’”表之。